महापौर के जाति प्रमाणपत्र को चुनौती देने वाली याचिका पर अंतिम बहस आज
महापौर अभय दरे के जाति प्रमाण पत्र को चुनौती देने वाली याचिका पर शनिवार को सप्तम अपर जिला एवं सत्र न्यायाधीश महेश कुमार शर्मा की कोर्ट में सुनवाई होगी। कोर्ट ने महापौर के प्रतिपरीक्षण के बाद शनिवार का दिन प्रकरण में अंतिम बहस के लिए तय किया है। दोनों पक्षों के तर्क और दलीलें सुनने के बाद कोर्ट प्रकरण में फैसला दे सकती है।
अधिवक्ता धीरज ताम्रकार ने बताया कि संजय बाबा सेन ने महापौर अभय दरे के जाति प्रमाण पत्र को क्रीमीलेयर के आधार पर चुनौती देते हुए याचिका दायर की है। इसमें कहा गया है कि सोनी जाति तो ओबीसी में आती है, लेकिन महापौर ओबीसी के आरक्षण का लाभ नहीं ले सकते, क्योंकि वह संपन्न वर्ग की श्रेणी में आते हैं।
hin_Deva hin_Deva hin_Deva